Source: http://dbonline.ro/csm-targoviste-dus-rece-cu-phoenix-constanta/
Timestamp: 2020-05-31 10:41:47+00:00

Document:
CSM Târgoviște, duș rece cu Phoenix Constanța! | DBONLINE
Acasă Sport CSM Târgoviște, duș rece cu Phoenix Constanța!
CSM Târgoviște traversează o perioadă delicată în Liga Națională de baschet feminin. Formația antrenată de Cătălin Tănase a ajuns la mijlocul acestei săptămâni la a treia înfrângere consecutivă, după eșecul neașteptat înregistrat în fața lui Phoenix Constanța. Târgoviștencele s-au înclinat, pe teren propriu, cu 50-63, în fața grupării de la malul mării. Ancuța Stoenescu et comp. au evoluat lamentabil cu dobrogencele, nereușind să-și adjudece vreun sfert pe durata întâlnirii. Singurul sfert în care dâmbovițencele au arătat ceva mai bine a fost al treilea, când scorul a fost egal, 18-18. Fără doar și poate, disputa cu Phoenix a fost cel mai rău meci făcut de CSM în sezonul actual. Eșecul cu dobrogencele nu a picat deloc bine pentru târgoviștence, atâta timp cât acestea luptă pentru o clasare pe podium la finalul sezonului. Chiar dacă miercuri seară a piedut cu Phoenix, CSM se menține pe locul 3, pentru că și ocupanta locului 4, Olimpia CSU Brașov, a cedat disputa cu CSM Satu Mare (49-94). Pentru a fi sigure de ultimul loc pe podium la finalul stagiunii, Târgoviștea trebuie să facă tot mai puțini pași greșiți în meciurile următoare. Următorul joc în campionat pentru CSM va fi 9 martie împotriva Olimpiei CSU Brașov, pentru că disputa din etapa a 11-a – faza a doua, cu Sepsi Sfântu Gheorghe, a fost amânată pentru 12 martie.
CSM Târgoviște – Phoenix Constanța 50-63
CSM: A. Chivu 8 p, T. Neagu 3, C. Popescu 3, A. Stoenescu 9, P. Poole 15, L. Toma 4, L. Vaida 8.
Phoenix: A. Beldian 5, N. Douglas 19, V. Erak 13, J. Jovanovic 22, C. Cutaș 4.

References: CSM 

CSM 
 CSM 
 CSM 
 CSM 
 CSM 

CSM